‘सिरियल बिकिनी किलर’ फ्रान्सेली नागरिक चाल्र्स शोभराज केन्द्रीय कारागारमा जन्मकैदको सजाय भोगिरहेका छन् । उनलाई ७ पुस २०३२ मा अमेरिकी नागरिक कोन्निजो ब्रान्चिजको हत्या गरेको ठहर गर्दै सर्वोच्च अदालतले २०६६ सालमा जन्म कैदको फैसला सुनाएको हो । २०६० मा काठमाडौंको रोयल क्यासिनोबाट पक्राउ परेपछि सेन्ट्रल जेलको गोलघरमा विशेष सुरक्षा पहरासहितको उनको जीवन टिभी हेर्ने, फोन गर्ने र धेरैजसो सुतेर–बसेर बितिरहेको छ । कहिलेकाहीं मेसमा त धेरैजसो बाहिरबाट आउने ड्राइफुड उनको आहार हो ।
